Sasampunipun ngayahi pasinaon(KBM) para siswa dipun angkah saged:1. Milih lan ngronce gagasan pidhato kanthi nalar ingkang logis sarta sistimatis.2. Medharaken gagasan ngangge basa Jawa kanthi unggah ungguh ingkang trep.3. Gadhah kewanen lan saged maraga dados pambyawara kanthi pocapan, intonasi, irama ingkang sae.4. Milih unggah-ungguh basa Jawa ingkang jumbuh kaliyan konteks komonikasi. Ringkesan materiHakekat ketrampilan basa menik boten saged uwal saking kalih prekawis:1. Basa menika sawijining sistem lambang ingkang dipun ucapaken.2. Basa menika dipun ginakaken minangka sarana wawan ginem(komonikasi) Trampil gineman ateges saged milih lan ngronce gagasan sacara logis lan runtut utawi sistimatis, sarta saged medharaken kanthi pocapan, irama sarta unggah-ungguh basa ingkang trep lan sae.Minangka sangu supados menawi gineman utawi medhar sabda manteb lan teteg:1. Mbudidaya nguwaosi menapa ingkang badhe dipun wedharaken dhumateng tiyang sanes.2. Damel ngengkrengan reroncen prekawis-prekawis ingkang badhe kawedharaken sacara sistimatis, supados ngremenaken tiyang sanes. Temtu kemawon ingkang badhe maraga kedah ngremeni kaliyan prekawis ingkang badhe kawedhar.3. Nggadhahi panganggep bilih ingkang dipun wedharaken menika leres lan wigatos sarta 4. paedah tumprap ngakathah.5. Gineman kanthi prasaja, sante lan nganggeb bilih pamiyarsa boten mangertos prekawis ingkang dipun andharaken. 6. Kasamaptaan Nalika ngaturaken tanggap wacana sadaya sikep, solah bawa, kedah trapsila: a. Jumeneng jejeg saha sigrak, suku megar kinten-kinten 30 cm b. Tangan boten srawean, badan boten ketingal kaku. c. Polatan sumeh prasaja,boten dipun damel-damel. d. Mriksani pamirsa kanthi trapsila e. Manah dipun damel sareh supados mboten ndredheg. f. Wicara kanthi cetha saha jumbuh kaliyan kawontenan g. Suwanten boten perlu sora-sora, nanging saged kapireng. h. Ngginakaken basa ingkang alus, nanging ingkang limprah supados komunikatif. Mangertosi peranganing PidhatoMenawi badhe marga pidhato kedah mangertosi prekawis ingkang kedah runtut, inggih menika:1. Salam Pambuka Salam Pambuka inggih punika ngaturake salam ingkang sepisanan ing wiwitanipun tanggap wacana. Salam pambuka menika warni-warni, gumantung kaliyan kawontenan sarta gumantung kaliyan sok sinten ingkang ngaturaken tanggap wacana.2. Purwaka Purwaka punika atur panuwun dhumateng para rawuh utawi para tamu undangan, saha atur pamuji syukur dhumateng Gusti Allah.3. Isi Isi punika sedaya prekawis utawi babagan ingkang badhe dipun andharaken.4. Wigatining Wacana utawi Simpulan Wigatining punika inti saking isi ingkang sampun dipun wedharaken.5. Pangajeng-ajeng Pangajeng-ajeng punika pitedah-pitedah saha pangajeng-ajengingkang dipun wedharaken dhumateng para ingkang midhangetaken.6. Wusana utawi Panutup Wusana menika maturnuwun saha nyuwun pangapunten bilih wonten kekirangan saha kalepatan anggenipun